Sultan Ismail ibni Sultan Ibrahim

Sultan Sir Ismail Al-Khalidi ibni Sultan Sir Ibrahim Al-Masyhur   ( ; 28 Oktober 1894 – 10 Mei 1981) ialah Sultan Johor Moden ke-3 dari tahun 1959 hingga tahun 1981. Baginda juga merupakan Canselor pertama Universiti Teknologi Malaysia (UTM). Baginda dimahkotakan sebagai Sultan Johor di Istana Besar, Johor Bahru pada 10 Februari 1960.

 Pendidikan 
Sultan Ismail telah mendapat pendidikan awal di sebuah sekolah Melayu di Johor Bahru. Kemudian, baginda turut belajar bahasa Inggeris daripada seorang guru berbangsa Eropah. Ketika baginda berusia 10 tahun, baginda diiringi oleh kedua-dua paduka adinda, iaitu Tunku Aris Bendahara Abu Bakar dan Tunku Temenggong Ahmad serta lima orang sahabat baginda, iaitu Dato' Onn bin Dato' Ja'afar, Dato' Wan Idris bin Wan Ibrahim, Ismail bin Muhammadon, Abu Bakar bin Yahya, dan Ungku Sulaiman bin Ungku Mohd Khalid telah dihantar belajar ke England dengan menaiki kapal P&O Liner Bengal. Di England, baginda dan paduka-paduka adinda telah bersekolah di Rose Hill School, Tunbrigde Wells, Kent, kemudian di Alderburgh Lodge School serta di Roydon Hall, Norfolk. Basinda juga pernah belajar di Christ Church, Oxford. Pada tahun 1910, baginda diiringi Dato' Onn bin Dato' Ja'afar telah berangkat pulang ke Johor. Dalam tahun itu juga, baginda berdua telah dititahkan menyambung pelajaran di Malay College Kuala Kangsar (MCKK). Antara kerabat diraja yang menuntut bersama-sama baginda di MCKK ialah Almarhum Tuanku Abdul Rahman ibni Almarhum Tuanku Muhammad (Yang Di-Pertuan Besar Negeri Sembilan), Almarhum Sultan Hisamuddin Alam Shah ibni Almarhum Sultan Alauddin Sulaiman Shah (Sultan Selangor), dan Almarhum Sultan Yusuf Izzudin Shah ibni Almarhum Sultan Abdul Jalil (Sultan Perak). Dalam tahun 1913, baginda sekali lagi telah berangkat ke England. Baginda bersemayam di England selama tujuh tahun, dan dalam tempoh itulah baginda telah mendapat banyak pengetahuan dan pengalaman setelab melawat beberapa tempat di England dan Eropah. Pada hari Jumaat 5 Mac 1920, Sultan Ismail diringi paduka adindanya, Tunku Aris Bendahara Abu Bakar telah berangkat balik ke Johor.Buku ALMARHUM SULTAN ISMAIL JOHOR 1894-1981

 Keluarga 
Sultan Ismail telah berkahwin sebanyak dua kali, iaitu dengan:

 Sultanah Aminah binti Almarhum Ungku Ahmad berkahwin dengan Sultan Ismail pada 30 Ogos 1922.Morais (1969), m/s xxii Kemudian baginda sultanah mangkat pada 14 September 1977 akibat kemalangan jalanraya di Kulai pada bulan Ogos 1977. Baginda berdua dikurniakan 7 orang putera dan 3 puteri dimana beberapa daripadanya hidup sehingga dewasa:
 Tunku Abdul Jalil ibni Almarhum Sultan Ismail (1924-1925)
 Tunku Kalthum Maimunah binti Almarhum Sultan Ismail (1927-1929)
 Tunku Abdul Rahman ibni Almarhum Sultan Ismail (1929-1932)
 Tunku Mahmood Iskandar ibni Almarhum Sultan Ismail (Sultan Johor) (1932-2010)Johor15 diambil 6 Januari 2008  Morais (1965), m/s xxii 
 Tunku Abdul Rahman ibni Almarhum Sultan Ismail (Tunku Aris Bendahara Johor) (1933-1989)Who's who in Malaysia ... & Profiles of Singapore, Morais (1967), m/s xxii; Selamat Johor Tanda Kenangan
 Tunku Helen ibni Almarhum Sultan Ismail (1937-1937)
 Tunku Tun Maimunah binti Almarhum Sultan Ismail (Tunku Gedong) (1939-2012)
 Sultanah Nora binti Almarhum Tengku Panglima Raja Tengku Ahmad merupakan kerabat diraja Kelantan yang telah berkahwin dengan Sultan Ismail pada 13 November 1977.Morais (1979), m/s 67

 Mangkat 
Sultan Ismail mangkat pada 10 Mei 1981 di Hospital Sultanah Aminah, Johor Bahru, Johor, Malaysia selepas dimasukkan ke hospital itu kerana gering. Baginda digantikan oleh anakandanya, Sultan Iskandar Al-Haj. Baginda dimakamkan di Makam Diraja Bukit Mahmoodiah, Johor Bahru.

 Legasi 
Sultan Ismail telah diabadikan namanya di beberapa tempat dan institusi seperti:
 Jalan Sultan Ismail (dahulu Treacher Road sehingga 2007) di Kuala Lumpur
 Jambatan Sultan Ismail Muar, Muar
 Lapangan Terbang Antarabangsa Sultan Ismail (LTSI dan juga dikenali sebagai Lapangan Terbang Antarabangsa Senai), Senai
 Perpustakaan Sultan Ismail, LarkinPengenalan , Laman Web Rasmi Perpustakaan Sultan Ismail, diambil 1 Februari 2009
 Masjid Sultan Ismail, Universiti Teknologi Malaysia
 Masjid Jamek Sultan Ismail, Batu Pahat
 Hospital Sultan Ismail, Taman Austin Perdana, Johor Bahru
 S.M.K. Sultan Ismail, Johor Bahru
 Bangunan Sultan Ismail, Kota Iskandar, Nusajaya.

 Anugerah dan kehormatan 

 Johor 
 50px Darjah Kerabat Johor Yang Amat Dihormati
 50px Darjah Mahkota Johor Yang Amat Mulia
 50px Pingat Sultan Ibrahim (P.S.I.) (1928)

 Tanah Melayu / Malaysia 
 : 
50px Seri Maharaja Mangku Negara (S.M.N.) - Tun (1958)
50px Darjah Utama Seri Mahkota Negara (D.M.N.) (1960)
 :
 50px Pingat Peringatan Malaysia (Emas) (PPM) (1965)
 :
 50px Darjah Kebesaran Kerabat Kelantan Yang Amat Dihormati (Al-Yunusi) (DK)
 50px Darjah Seri Paduka Mahkota Kelantan Yang Amat Mulia (SPMK) – Dato'
 :
 50px Darjah Kebesaran Kerabat Terengganu Yang Amat Mulia (DK)
 :
 50px Darjah Kerabat Selangor Yang Amat Dihormati (DK I) (1975)
 :
 50px Darjah Kerabat Sri Indera Mahkota Pahang Yang Amat Dihormati (DK I) (1968)
 :
 50px Darjah Kerabat Yang Amat Dihormati — kini: 50px

 Antarabangsa 
 :
 50px Darjah Kerabat Mahkota Brunei (DK) – Dato Laila Utama (1958)
: 
50px Darjah Bintang Romania (16 Julai 1920)
: 
50px Darjah Mahkota Thailand (21 Julai 1925)
: 
50px Darjah St Michael dan St George (CMG) (1 Januarai 1926)
50px Pingat Jubli Perak Raja George V (6 Mei 1935)
50px Darjah Empayar British (KBE) - Sir (11 Mei 1938)
50px Darjah Kemahkotaan Raja George VI (12 Mei 1937)
50px Darjah Kemahkotaan Ratu Elizabeth II (2 Jun 1953)
: 
50px Darjah Mahkota Itali (1938)

 Rujukan 

Kategori:Kelahiran 1894
Kategori:Kematian 1981
Kategori:Sultan Johor abad ke-20
Kategori:Muslim Malaysia
Kategori:Orang Malaysia berketurunan Bali
Kategori:Orang Malaysia berketurunan Cina
Kategori:Orang Malaysia berketurunan Denmark
Kategori:Orang Malaysia berketurunan Melayu
Kategori:Penerima Darjah Utama Seri Mahkota Negara
Kategori:Penerima Darjah Kerabat Johor Yang Amat Dihormati Pangkat Pertama
Kategori:Penerima Darjah Dato’ Sri Paduka Mahkota Johor
Kategori:Penerima Seri Maharaja Mangku Negara
Kategori:Sultan Johor – Wangsa Temenggung
Kategori:Penerima Pingat Peringatan Malaysia (Emas)